als_Latn dik_Latn sag_Latn
Të burgosurit shqiptarë në Britaninë e Madhe kanë kapur vendin e tretë në 2 prej 6 kategorive kriminale. Ata janë të burgosur kryesisht për drogë dhe mashtrim.
E përditshmja britanike Daily Mail ka publikuar statistikat më të fundit të Ministrisë britanike të Drejtësisë për një periudhë 6 mujore mes viteve 2013/2014.
Konstatohet se të kriminelet e huaj po mbushin gjithnjë e më shumë burgjet britanike dhe kanë prirje më të lartë për të rënë në pranga sesa vendasit. Aktualisht në çdo 8 të burgosur në këtë vend, 1 është i huaj dhe ritmet janë në rritje. Rumunët kryesojnë listat e keqbërësve të huaj, duke lënë prapa çdo kombësi tjetër. Ata kryesojnë 3 nga 6 kategoritë e akteve kriminale, vjedhjet, grabitjet me dhunë dhe mashtrimet, ndërsa zenë vendin e dytë për pengmarrjet.
Statistikat tregojnë gjithashtu se 1.26% e shqiptarëve që jetojnë në Britaninë e Madhe janë në burg. Ata renditen të dytët, pas vietnamezëve dhe në këtë listë, lemë pas rumunët. Të arrestuarit shqiptarë zenë vendin e dhjetë në listën e të huajve të burgosur në Britani, që kryesohet nga rumunët. Tv Klan
als_Latn als_Latn als_Latn als_Latn